અમારો સફાઇનો કોન્ટ્રાક્ટ આસપાસના ગામોમાં ચાલી રહ્યો છે. ત્યારે ગ્રામ પંચાયતમાં સફાઇના બીલનુ પેમેન્ટ લેવા માટે પણ રેવ્ન્યુ ટીકીટની જરૂર સતત પડતી હોય છે. ત્યારે છેલ્લા કેટલાક મહીનાઓથી સતત હુ કડોદરા પોસ્ટ ઓફીસે જાઉ છુ. અને રેવન્યુ ટીકીટ માટેની માગણી કરુ છુ. પરંતુ આજ સુધી ટીકીટ આપી નથી તેમજ હંમેશા બારડોલી જઇ ટીકીટ લાવવા માટે પોસ્ટ ઓફીસના કર્મચારીઓ જણાવતા હોવાથી મારે પણ બધા કામ બાજુ પર મુકી 1 રૂપીયાની રેવન્યુ ટીકીટ માટે બારડોલી જવા મજબુર થવુ પડે છે. ત્યારે કડોદરા પોસ્ટ ઓફીસ નાના નાના કામો માટે અમોને બારડોલી મોકલે છે. જેને લઇ પૈસાની સાથે સાથે સમયનો પણ બગાડ થાય છે.